Diari Oficial de la Generalitat Valenciana


Sumari del DOGV 4275, del 20-06-2002 (2002/6705)

Informació pública del programa d'actuació integrada l'àmbit d'actuació del qual és la unitat d'execució única del pla parcial Ademús del Pla General d'Ordenació Urbana de Burjassot, que inclou projecte d'urbanització.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4275

Data del DOGV
:   20-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6705


Organisme emissor
:   Inmobiliaria Guadalmedina, SA

Tipus de document
:   Anunci

Informació pública del programa d'actuació integrada l'àmbit d'actuació del qual és la unitat d'execució única del pla parcial Ademús del Pla General d'Ordenació Urbana de Burjassot, que inclou projecte d'urbanització. [2002/X6705]
  
La mercantil Inmobiliaria Guadalmedina, SA, ha formulat programa d'actuació integrada l'àmbit d'actuació del qual és la unitat d'execució única del pla parcial Ademús del PGOU de Burjassot (València), que inclou projecte d'urbanització, a l'empara del que preveu la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV nº 2.394, de 24 de novembre de 1994).
  
En aplicació del que establix l'article 48.1.C) en relació amb l'article 46.3, ambdós de la llei adés esmentada, escau sotmetre el Programa esmentat amb tota la documentació annexa a informació pública per un termini de 20 dies hàbils, comptadors a partir del sendemà de la publicació de l'anunci en el Diari Oficial de la Generalitat Valenciana.
  
Es fa constar que durant el termini esmentat els interessats en el procediment podran formular qualssevol al·legacions que els convinguen segons dret, així com altres alternatives tècniques de programa, tot això en els termes i les condicions de la citada Llei 6/1994, i a l'efecte qualsevol interessat podrà consultar l'expedient dipositat a la Notaria del senyor Ángel Guardo Santamaría, situada al carrer de Blasco Ibáñez nº 82-baixos (Burjassot), els dies hàbils en horari d'11 a 13 hores. Igualment es fa constar que qualsevol persona podrà comparèixer en la Notaria esmentada per a obtindre còpia de l'acta de protocol·lització del Projecte i documents que s'hi acompanyen, o sol·licitar que esta li siga exhibida.
  
Alhora, tant la referida documentació com l'expedient administratiu, podran ser consultats, els dies hàbils de 09 a 13 hores, als locals de l'Ajuntament de Burjassot. Les al·legacions que, si fa el cas, es formulen seran presentades a l'Ajuntament de Burjassot.
  
Mitjançant el present, segons el que preceptua el paràgraf 2n de l'article 48 en relació amb l'article 46, paràgrafs 4t i 5è de la citada Llei 6/1994, es posa en coneixement de les persones interessades que el termini de presentació de les proposicions juridicoeconòmiques per a executar qualssevol de les alternatives és de cinc dies hàbils i comença el dia hàbil següent a l'acabament del termini de vint dies adés indicat. Durant el termini esmentat podran formular-se les referides proposicions als locals de l'Ajuntament de Burjassot. Acabat eixe segon termini, el dia hàbil següent, excepte si és dissabte, i en este cas haurà d'entendre's el dia hàbil immediat posterior, tindrà lloc l'acte d'obertura de pliques als mateixos locals de l'Ajuntament de Burjassot.
  
Per últim, a fi de dotar el procediment de les màximes garanties, a l'empara del que establix l'article 59.4 de la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, s'inclou la relació següent:
  
Cosa que se'ls comunica en el present avís als efectes oportuns.